Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde u okviru svojih nadležnosti ***o b j a v lj u j e:***

**J A V N I P O Z I V**

**ZA PODNOŠENJE PRIJAVA ZA UČEŠĆE U RADU KOMISIJA IZ NADLEŽNOSTI MINISTARSTVA ZA URBANIZAM, PROSTORNO UREĐENJE I ZAŠTITU OKOLINE BOSANSKO-PODRINJSKOG KANTONA GORAŽDE**

Pozivaju se stručnjaci iz oblasti:

* mašinstva,
* tehnologije,
* elektro-tehnike,
* građevine i
* arhitekture

koji su zainteresovani za učešće u radu komisija formiranih u okviru postupka izdavanja odobrenja iz nadležnosti Ministarstva da dostave svoje prijave za učešće u radu navedenih komisija.

Na Javni poziv mogu se prijaviti sva zainteresovana lica koja imaju najmanje VSS iz navedenih struka i položen stručni ispit.

Uz prijavu sa tačnom adresom i brojem telefona potrebno je priložiti i slijedeću dokumentaciju u originalu ili ovjerenoj kopiji:

* biografija sa listom referenci,
* diplomu o završenom fakultetu,
* dokaz o položenom stručnom ispitu,
* kopiju CIPS-ove lične karte ili uvjerenje o državljanstvu (koje nije starije od šest mjeseci),

Prijave sa dokazima o ispunjavanju uslova podnose se u roku od 15 dana od dana objavljivanja Javnog poziva na oglasnoj ploči Bosansko-podrinjskog kantona Goražde i na web-stranici Ministarstva za urbanizam, prostorno uređenje i zaštitu okoline Bosansko-podrinjskog kantona. Prijave se podnose neposredno u prostorijama Pisarnice Bosansko-podrinjskog kantona Goražde ili putem pošte na adresu:

Ministarstvo za urbanizam, prostorno uređenje i zaštitu okoline Bosansko-podrinjskog kantona Goražde
Višegradska 2a

73000 Goražde
sa naznakom:
**"*Prijava za učešće u radu komisija iz nadležnost Ministarstva za urbanizam, prostorno uređenje i zaštitu okoline Bosansko-podrinjskog kantona Goražde* "**

Nepotpune i neblagovremene prijave se neće uzeti u razmatranje.

Lista kandidata koji ispunjavaju uslove bit će objavljena na oglasnoj ploči Bosansko-podrinjskog kantona Goražde i na web-stranici Ministarstva za urbanizam, prostorno uređenje i zaštitu okoline Bosansko-podrinjskog kantona Goražde.